
CANCÓ DE SANT JOSEP. 


Sant Josep y la Mare de Deu 
feyen companyia bona, 

Are bon punt — are bon’ hora, 

Reyna del cel— Emperadora , 

Mare de Deu—Nostra Senyora. 

Partiren de Natzaret 
matinadela a bon* hora. 

No troben posada en lloch 

de tant que la gent són pobres.— Are, etc . 

Una barraqueta s’fan 
tota de jonchs y de boga. 

Sant Josep va a cercar foch, 

va a cercar foch y no-n troba.— Are, elc. 

Con torna de cercar foch, 
deslliurada n* és sa esposa. 

N’ ha tingut un bell infant 

qu’ és com la llet y la rosa. — Are, elc. 

«Veus-ací las claus, Josep, 
aneu-vo-n a cercar roba. 

Porteu-me la del meu llit, 

qu* és roba de milió estofa. »—Are, elc. 

% * 

Ja-n baxen tres pastorets 
a dar-li la enhorabona. 

La un sona Y violí, 

V altre sona la viola. —Are, etc. 

L’ altre sona Is cascabelis 
per fer-li musica bona. 

«La Verge ha tingut un nin 
encare no fà tres horas. — Are, elc. 

« Verge, si voleu ballar, 
l'infant vos tindré una estona. 

— Balleu vos, V espòs Josep, 
balleu vos en bona hora.»— Are, etc. 

Josep que-s posa a ballar 
ab gipó y calceta closa. 

Un hora a sexanta anys fets. 

are s* ha tornat de dolze.— Are, etc. 

La Mare de Deu li diu: 

«Josep, vos heu tornat jove. 

—Maria, bé-u tinch de fer 
si és nat lo Rey de glòria.» 

Are bon punt—Are bon } hora, 
Reyna del cel — Emperadora, 
Mare de Deu —Nostra Senyora . 


LA BALL BALLETAS- 


Si-us voleu ben despertar, 
veniu ohir cançonetas. 

La Verge vetlla son íill 
y las diu tan polidetas... 

Ball, ball, balletas, 
toca manetas. 

Los àugels tocan llahuts, 
los pastorets las trompelas. 
Mon fill, lot lo món és pau; 
no ploreu de cap coseta. 

Ball, ball, etc . 

Mon fill, lo cel mostra goig, 
segons compten los profetas: 
Isaías mena P ball, 

Josep toca las tauletas. 

Ball, ball, etc. 

Arà, mon fill, no ploreu; 
si no, no us daré mametas, 
perque als infants ploradors 
los donan corretjadetas. 

Ball, ball, etc. 

Ara , mon fillet Jesus, 
fiqueu dintre las manetas, 
perque Is bàndols són estrets 
y no-us cobren las cametas. 

Ball, ball, etc. 

Fill meu , Josep és vingut 
y us ha porladas joguetas, 
dins lo caparó torrons, 
y a la falda avellanetas. 

Ball, ball , etc. 

Las mullers dels cavallers 
vos han porladas calcetas, 
y con iran a mercat 
porlar-vos han çabatetas. 

Ball, ball, etc • 

Las mullers dels ciutadans 
vos oferen gonelletas; 
totas són obradas d’ or, 
ab franja a las maneguetas. 

Ball, ball , etc. 

Tots los capellans humils 
vos oferen cançonelas, 
que en aquest part virginal 
vos són ben oferidetas. 

Ball, ball, balletas, 
toca manetas. 

LO NAXIMENT DE JESUS. 


En aquesta nit, 
la Verge ha parit 
Jesus molt polit, 
glorios y sant. 

La Verge galant 
parit ha l'Infant. 

Lo sol resplendent 
alegra la gent, 

Rey molt excelent 
Jesus Deu mostrant. 

Ballen los pastors, 
sonant los tambors; 
fan molt grans frascós 
dançant y ballant. 

Las donas devolas, 
las grans y las pocas, 
per Jesus ïan cocas 
ab sucre mesclant. 

L’ escolà fressés 
molt està mocós, 
sempre va bascós 
com si fos serjant. 

La nostra vehina 
salsa fa molt fina, 
ab grossa gallina, 
per lo Dia sant. 


Sobre V pessebre sant 
agenollada estava 
la Verge, contemplant, 
qui Jesus adorava. 

La Verge tot plorant, 
com axí nuu l’ mirava, 
sabia qu’ est Infant 
tot lo món governava. 

Los peus li va besant, 
y després 1’ alletava : 
í' asejad va ensumant, 
y V bou li alenava. 

Los pastors van cercant 
hon lo petit estava: 
vegeren molt brillant 
V estela qui-ls guiava. 

Quids està demostrant 
la establa ahon posava, 
hon troharen Y Infant 
com la Verge 1’ volcava. 

Ab lo cap inclinat, 
dolçament lo besava: 
los pastors fort sonant, 
lo petit s’ ho mirava, 
glòria a Deu donant 
qui tal se demostrava. 

Deu lo Pare gloriós, 

Ï er redimí ls pecadós, 
esus sou fill graciós 
uos ha euviat verameut. 

dolça Verge resplendent, 
vull-vos servir humilment. 

Eu aquesta santa nit, 
una Verge n* ha parit 
lo ver Deu y Home petit, 
pura Verge romanent. 

La Mare qui V ha portat 
dins la establa Y ha posat; 
altre lloch no ha trobat 
per son Fill Deu excelent. 

Lo sol vuy ha resplendit 
en V hora de mija-nit: 
los pastors fan gran brugit, 
ballant, sonant finament. 

Tot lo món s’ és alegrat: 
per grans senyals s’ és mostrat 
com lo Salvador és nat. 

Axí-u crech jo certament. 

L’ ase prest V ha conegut, 
lo bou tantost és vingut: 
ab Josep lo geperut 
adorat r han preslament. 

L’ escolà vuy s’ ha menjat 
un loxó ab bou nogat: 
ventre ell té de calafat, 
bevent sempre finament. 

Vos, Verge de puritat, 
nos haveu Jesus portal 
y tot lo món deslliurat 
de penas eternalment. 

FOLLIAS DELS OCELLETS 

PER CANTAR EN LA NIT DE NADAL, 


Al veure traspuntar 
lo major lluminar 
en la nit més ditxosa, 
los ocellets cantant 
T anaven festejant 
al) la veu rnelindrosa. 

La àliga imperant 
va pels ayres volant, 
cantant àb melodia, 
dihent: «Jesús és nat 
per traure ns del pecat 
y dar-nos alegria.» 

Cantava la perdiu: 
«Me-n vas a fer lo niu 
en aquella establia 
per a veure P Infant 
com està tremolant 
en braços de Maria.» 

Ja cantava 1’ pardal: 
«Esta nit de Nadal 
és nit de platxeria.» 

Lo verdum y r lluhé 
cantant diuen també: 
«Quina gran alegria!» 

La garça, griva y gaig 
diuen: «Ja vé lo Maig.» 
Respon la cadernera: 
«Tot arbre reverdeix, 
tota planta floreix 
com si fos primavera. 


Cantava F cotoliu: 

« Veniu, ocells, veniu 
a festejar la Aurora.» 

La merla, tot xiulant, 
anava festejant 
a la millor Senyora. 

Cantava 1’ passarell: 

« IOh, quant gentil y bell 
és 1’ Infant de Maria!» 

Y P plalxeriós tort: 

« Vençuda es la Mort! 
ja naix la vida mia! » 

Cantava P rossinyol: 
«Xamós és com lo sol! 
brillant com una estrella! * 

La gollla v lo bitxach 
festejan ló Manyach 
y la Mare donzella. 

Cantava lo puput: 

«Esla nit és vingut 
lo Rey de la bellesa.» 

La tortra y P colom 
admiren ja tot-hom 
cantant sense tristesa. 

La xota y lo mussol, 
al veure exir lo sol, 
confusos se retiren: 
la òliva y lo duch 
diuen: «'Mirar no puch! 
sas resplendors nF admiren I » 


Los pahons indians 
despleguen tafeíans 
pintats de mil maneras; 
y al portar-los del Born , 
los fiquen dins lo forn 
ab unas grexoneras. 

Los ànechs y capons, 
becadas y tudóns 
temen aquestas festas: 


9 — 

las gallinas y galls 
també tenen treballs 
y-ls tremolan las creslas. 

La perdiu en un plat 
és menjar delicat, 
ab la taronja y pebre, 
puix tot ha d’ ajudar 
a més solemnitzar 
Jesuset al pessebre. 


NADALA 


Ja d’ Lsaías 
las profecías 
sobre P ver Messías 
se veuran complir. 

Vuy de Maria 
són complerts los dias 
en què devia 
lo seu Fill parir, 


I Oh meravella! 
Una donzella 
en est’ hora, Ella 
pareix sens dolor. 

Cosa inohida! 
Dins una establia 
pareix Maria 
nostre Salvador. 


Thircis, alerta! 

I«a gent desperta 
a nova tan certa ; 
tots han de seguir. 

Diga als qui vinguen 
que no diferiguen 

y que-s previnguen 
del suau clarí. 


Ja P ramat dexen, 
junts ja partexen 
y tots bé segueixen 
lo més dret camí; 

y ab fè sencera 
se-n van al pessebre, 
cantant alegres 
ab lo lamborí. 


Tots agrahexen 
y regonexen 
que en res no merexen 
del Cei tal favor. 

L 1 Infant supliquen, 
lo cor li dediquen 
y bé P publiquen 
del món Redemptor. 


i Oh quant voldria , 
bella Maria, 

Mare y Verge pia, 
a vós favorir! 

Mas, so i pobreta I 
trista pasloreta. 

Sola esta oferta 
vos puch oferir. 

LA ADORACIÓ DEL JESUSET 

AL tò DE Ufalfii·iiclft s-en va a la guerra. 


Pastors y pàstoretas, 
Birondon, birondon, birondena. 

Pastors y pastorelas, 
veniu tots a Betlem 
Iion entre duas bestias 
és nat lo Rey del cel. 

Lo Rey de cel y (erra 
tremola allí de fret, 
nascut en la pobresa , 
posat sobre dels fems. 

Lo bou y la somera 
regonexen llur Deu, 
y ab T alè ells procuren 
mantenir-lo calent. 

Maria a sa mamella 
aplica son fillet: 
li fa quatre mil festas: 

«íAy fill del Pare etern I» 

Com sens breçol contempla 
Maria son flllei t 
las pallas arreplega 
per que estiga touet. 


Los pastors de Judea 
tots salten de plaher, 
y van ab diligència 
al portal de Betlem. 

L’ un li porta una ovella 
y V altre un cabridet, 

1’ un li porta mantega 
y P altre un formatget. 

L' un li regala natas 
y T altre metonets, 

T un li presenta peras 
y V altre borreguets. 

Qui una garrafa plena 
de delicada llet 
y qui una pell coberta 
de llana d’ un anyell. ♦ 

Joguinas li oferexen 
per son divertiment: 
aquest una flauteta 
y aquell un timbalet. 

Per tot aquell pessebre 
ressonen veus del cel; 
los àngels cançonetas 
entonen a llur Deu. 

Molt relluhent estela 
descobre-s en Orient ; 
per guia ja la prenen 
tot-seguit los tres Reys. 

Va seguint sa carrera 
la estela relluhent 
fins que romangué ferma 
al portal de Betlem. 

Cavalls y sellas dexen 
defora aquells tres Reys: 
dedins la cova entren , 
se postren reverents. 

Agenollats en terra, 
adoren lo llur Deu , 
admiren sa bellesa, 

sa gracia y son poder. f 

Lo tribut li presenten 
de mirra, or y encens , 
ab què bé V regoneixen 
per Home, Rey y Deu. 

Mas dexèm cançonetas 
y retirem nos prest. 

Descanse la Partera 
ab son Fill y Josep. 

LA NIT DE NADAL. 


Com un llantió del cel 
s' axeca la lluna clara: 
a sa argentina claror 
jquant bonica és la nevada! 

Al punt de la mitja-nit 
hom sent divina fragancia, 
com si una rosa s' badés 
al olugim de la rosada. 

hi la neu abriga Is camps 
v són mústgias las brancas, 
A hon és la novella llor? 
Ahon és la rosa que-s bada? 

Estenent ab vol suau 
las seuas alas de plata, 
a anunciar-ho als pastors 
ún àngel del cel devalla. 


«Pastorets, bons pastorets, 
qui fèu focli a la mon tanya, 
si cap a Betlem veniu 
trobarèu la rosa blanca. 

Trobareu un bell Infant 
ajagut demunt la palla, 
entre una mula y un bou , 
en lo recó d' unà eslabla. 

Sembla que plore de fret, 
però plora d’ anyorança: 
de vostra senzilla amor 
anyora la dolça llama. 

Lo seu Pare n’ és fuster,; 
per fer-li Y breçol treballa: 
sa Mare per adormi-l 
xamosa cançó li canta.» 


LA NON-NON. 


La nit de Nadal 
és nit d’ alegria : 
lo Fill de Maria 
és nat al portal. 

Per que tinga sòn 
aquesta nit santa 
sa Mare li canta: 
Non-non, la non-non. 


Non-non, fill diví, 
de galtas de rosa, 
poncella desclosa 
abans del mati. 

Non-non fes, Fillet, 
que-t vetlla la Mare: 
adorm-te que i’ Pare 
ja-t fa 1’ breçolel. 

Te-l fa de marfil 
v fusta olorosa; 
per jaç dins hi posa 
ponceílas d* Abril. 

Te fa rïch dosser 
ia nit estrellada, 
la blanca nevada 
llençol te vol fer. 

Fonent las fredors 
ta cara encisera, 
fins la primavera 
te-l broda de flors. 

Puix ets son estel, 
ab arpas de plata 
te fan serenata 
los àngels del Cel. 

Pastors del portal, 
veniu a mirar-lo, 
veniu a adorar-lo 
la nit de Nadal. 

Mas i ah ! si voleu 
mirar ses galtetas, 
veniu de puntetas 
y no-1 desperteu. 


Veniu dels serrats, 
veniu de ia plana, 
porteu-li la llana 
de vostres ramats. 

Cantayres ocells, 
dexeu la bo seuria, 
que ab vostra canluria 
tindrà somnis bells. 

Dexeu vostre llit 
de dalt la teulada, 
canteu-li V albada, 
canteu-li a la nit. 

Non-non, la non-non, 
perleta del Pare, 
reyet de la Mare... 
del cel y del món. 

Per més que demà, 
si V món te la dona, 
la teua corona 
d’ espines serà. 

No dexes lo son, 
fes llarga dormida, 

Fillet de la vida, 
non-non, la non-non. 


LA NADALA. 

tonada de: A la Torra xica, d la Torra gran. 


D’ un roser a V ombra, 
d’ un roser de Maig, 
n’ ha florit un lliri 
la nit de Nadal. 

Bonica és la Rosa , 
més ho és lo Ram; 
més ho és lo Lliri 
qui floreix lot V any. 


Las fullas són verdas, 
lo calze n’ és blanch, 
la mòl de son calze 
n’ és mèl de tot V any. 

Abelles qui-t besen 
són angelets sants : 
angelets lo volen, 
pastorets V hauràn. 

Los tres Reys arriben 
sols per olorà-l: 
ja-n veuen la Verge 
qui-1 va ab plors pregant. 

«De què plorau, Verge, 
de què plorau tant? 

— Perletas de V alba 
lo solen rosar, 
y vuy, qu* és divendres, 
són gotas de sanch. 


Lliri qui tlorexes 
la nit de Nadal. 

;ay! allà al Calvari 
com V esfullaràn! i 

Bonica és la Rosa, 
més ho és lo Ram; 
més ho és lo Lliri 
qui floreix tot V any . 


LA PASTORETA. 


Feyna faig de pastoreta 
al ivern com al estiu : 
faça sol, faça fresquela, 
joparlure una cabreta 
vora Y riu. 

Allí hi hà ma casa blanca, 
lo niuet de la mia amor: 
ab ma dilxa res no-y manca 
perque jo d’ aquella branca 
som la flor. 

Si hi voleu venir, Maria, 
ab 1’ Espós y 1* Jesuset, 
me daròu molta alegria. 

No estigau a la establia 
patint fret. 

Molt fumosa és la teulada, 
parament té molt senzill; 
mas, pel foch ben escalfada, 
podrà fer hi dolça estada 
vostre Filí. 


Dexaré d* esser pastora 
per gronxar lo seu breçol: 
tan petit, tot m* enamora 
té una cara encisadora 
com un sol. 

A la llar, per retornar-lo, 
cremen ja brancas de pi; 
sé cançons per breçolar-lo, 
y un llençol per abrigar-lo 
tinch de llí. 

Tallarem una Uesquela 
del bon pà que-m dona l* cel, 
y ab la llet de la cabreta 
li farèm una sopeta 
com la mèl. 

La cabreta és tota blanca, 
de ma casa és lo tresor: 
ab ma dilxa res no-y manca 
perque jo d' aquella branca 
som la flor. 

CANÇÓ DE BREÇOL 

Mentre Maria breçava y vestia 
son ros y tendre Fillet que no dorm, 
per que no plore ni ’n terra s 1 anyore 
dolça li canta, dolceta cançó. 

No plores, no , manyaquet de la Mare , 
no plores , no, que jo canto d’ amor. 

Reys de Caldea, pastors de Judea, 

^quò li darèm que li sàpiga bò? 

Pansas y figas y nous y olivas 
y una plateta de mèl y metó. 

No plores , no, etc / 

Cada gronxada t’ daré una abrasada, 
cada abraçada un beset amorós: 
mas rossas trenas seran tas cadenas, 
niu y alcovela las alas del cor. 

No plores , no, etc. 

Que n’ és de bella la galta en poncella! 
que-n són de dolços los llabis en flor 1 
Són una rosa que Ts meus han desclosa 
per a xuclar-ne la mèl de la amor. 

No plores, no, etc. 

Fèu-li, oronelas, cançons d’ amorelas, 
fes-li musica, gentil rossinyol; 
si t’ és poch fina ma falda de nina, 
baxen los àngels del Cel un breçol. 

No plores , no, etc. 

Sigan llurs alas glasser de las galas, 
sigan llurs braços coxins de ton còs; 
jo per tos polsos ne tinch de més dolços, 
per envolcar-te las lelas del cor. 

No plores, no, etc . 

Siga ta faxa, si F Cel no te-n baxa, 
quatre palletas de sech poliol, 
quatre palletas tot just íloridelas 
per a servir-te de faxa y llençol. 

No plores, no, etc. 


Gorniu-lo-m, Àngels, breçau-lo-m , Arcàngels, 
d' ayre, bon ayre, tot fent-li la amor; 
mística bresca lo cel li servesca 
si ’n llet de Verge no troba dolçor. 

No plores , no, etc. 

Dels Reys la estrella , claríssima y bella 
n’ és baxadeta a posar-se en ton front, 
con ells te miran, gelosos se-m giran : 

« Quina faldada de perlas y flors 1» 

No plores, no, etc. 

Tolas s’ esfloran las flors que V anyoran, 
feya-las nàxerlon riure tan dolç: 
tornan reviure si-ls tornas a riure, 
mas i ay 1 sols veuen rosada de plors. 

No plores , no, etc . 

Con se-n adonan los àngels, enlonan 
cantichs de festa que-s tornan de dol : 

«Ab tu , ans d’ hora, clareja la aurora. 

Ab tu, ans d* hora, s’ ha de pondre Y sol.» 

No plores, no, etc. 

Mentre Maria V breçava y vestia, 
veu sas manetas creúhadas al cor; 
prou P endevina d’ amor la joguina, 
que Fill y Mare barrejan llurs plors. 

No ploris, no , manyaguet de la Mare, 
que en la Creu dura morirèm tols dos. 

